Մի բաժակ սառեցված քաղցր թեյ՝ կիտրոնով
**Քաղցր թեյ**, սառը թեյի հայտնի տեսակ, սովորաբար օգտագործվում է այնպիսի երկրներում, ինչպիսիք են ԱՄՆ-ը(հատկապես տարածված է Հարավային Միացյալ Նահանգներում) և Ինդոնեզիան։ Քաղցր թեյն առավել հաճախ պատրաստվում է սև թեյին շաքար կամ օշարակ ավելացնելով՝ թեյը եփելիս կամ դեռ տաք վիճակում, չնայած արհեստական քաղցրացուցիչները նույնպես հաճախ են օգտագործվում։ Քաղցր թեյը գրեթե միշտ մատուցվում է սառույցով։ Այն երբեմն կարող է համեմվել, առավել հաճախ՝ կիտրոնով, բայց նաև դեղձով, ազնվամորիով կամ անանուխով։ Խմիչքին երբեմն խառնում եմ սոդա` թթվայնությունը նվազեցնելու համար։

Քաղցր թեյը համարվում է որպես տարածաշրջանային կարևոր բաղադրիչ Հարավային Միացյալ Նահանգների և Ինդոնեզիայի խոհանոցներում։ Քաղցր թեյի առկայությունը ռեստորաններում և այլ հաստատություններում հասարակության կողմից օգտագործվում է որպես ցուցիչ` գնահատելու համար, թե արդյոք տարածքը կարելի է համարել ԱՄՆ-ի հարավային մաս։ Չնայած քաղցր թեյը կարելի է եփել ավելի քիչ շաքարով և ցածր կալորիականությամբ, քան շատ մրգահյութեր և գազավորված ըմպելիքներ, սակայն դժվար չէ գտնել քաղցր թեյ` մինչև 22 բրիքս (սախարոզի տեսակարար կշիռր ջրում) շաքարի մակարդակով, ինչը կրկնակի մեծ է Կոկա-Կոլա-ում շաքարի պարունակությունից։

Պատմություն
-----------

Քաղցր թեյը համարվել է շքեղություն` թեյի, սառույցի և շաքարի թանկ լինելու պատճառով։ Սառույցը, թերևս, բաղադրիչներից ամենարժեքավորն էր, քանի որ այն ժամանակ, երբ սառը խմելու ջրի հասանելիությունը հարաբերական շքեղություն էր, տեղափոխվում էր հեռվից։ Իսկ ժամանակակից պայմաններում այն կարելի է արտադրել մեծ քանակությամբ, արագ և էժան։

Սառույցով քաղցր թեյի ամենահին բաղադրատոմսը հրապարակվել է 1879 թվականին՝ Վիրջինիայում ծնված Մարիոն Քեյբլ Թայրիի «Տնային տնտեսությունը Հին Վիրջինիայում» խոհարարական գրքում։ Բաղադրատոմսում ներառված էր կանաչ թեյ, քանի որ այս ժամանակահատվածում սպառվող քաղցր թեյի մեծ մասը կանաչ թեյ էր։ Սակայն Երկրորդ համաշխարհային պատերազմի ընթացքում կանաչ թեյի հիմնական աղբյուրները սպառվեցին Միացյալ Նահանգներում (Ճապոնական ներխուժման և կանաչ թեյի արտադրությամբ զբաղվող տարածքների օկուպացիայի պատճառով), նրանք ստիպված էին գնել թեյը բացառապես բրիտանական Հնդկաստանից, որը սև թեյ էր արտադրում։ Ամերիկացիները դուրս եկան պատերազմից հիմնականում սև թեյ խմելով։ Քաղցր թեյը ժամանակին օգտագործվել է պունշի տեսքով, որը խառնվում էր անանուխի և սերուցքի համով լիկյորի հետ։

2003 թվականին, ենթադրաբար, որպես ապրիլմեկյան կատակ, Ջորջիայի Ներկայացուցիչների պալատը օրինագիծ է ներկայացրել, որը նախատեսում էր «բարձր և ծանրացնող բնույթի զանցանք» ռեստորանում սառույցով թեյ վաճառելու և միևնույն ժամանակ ճաշացանկում սառույցով քաղցր թեյ չառաջարկելու համար։ Օրինագիծն այդպես էլ քվեարկության չի դրվել։

Տես նաև
-------

* Սառը թեյ
* Լիպտոն
* Թեյ
* Ամերիկյան խոհանոց

Ծանոթագրություններ
------------------

1. 1 2 3 4 5  Glock, Allison (2008-07-01), *Sweet Tea:A Love Story*, Garden & Gun,
2. 1 2 3 4 5 6  Tomlinson, Tommy, «Sweet Tea», *Our State North Carolina*,
3. ↑  «Indonesians grow sweet on sugarless tea». *Nikkei Asian Review* (բրիտանական անգլերեն). Վերցված է 2019 թ․ օգոստոսի 31-ին.
4. ↑  Post, The Jakarta. «Enjoy these cheap eats on your 'mudik' through Java». *The Jakarta Post* (անգլերեն). Վերցված է 2019 թ․ օգոստոսի 31-ին.
5. 1 2  Kinsman, Kat (2007-06-28), «Southern Sweet Tea», *SlashFood* (AOL),
6. ↑  Powers, Sean. «Sweet Tea: A History Of The 'Nectar Of The South'» (անգլերեն). Արխիվացված է օրիգինալից 2018 թ․ նոյեմբերի 29-ին. Վերցված է 2018 թ․ հուլիսի 7-ին.
7. ↑  Jacobs, Frank. «The Sweet Tea Line - the Real Border Between North and South». *Big Think*. Վերցված է 2018 թ․ հուլիսի 7-ին.
8. ↑  «The Science of Sweet Tea – The Science of the South». *www.scienceofthesouth.com* (ամերիկյան անգլերեն). Վերցված է 2018 թ․ հուլիսի 7-ին.
9. ↑  «The Sweet Tea Line». *Texas Monthly* (ամերիկյան անգլերեն). 2016 թ․ ապրիլի 1. Վերցված է 2018 թ․ հուլիսի 7-ին.
10. ↑  Klineman, Jeffrey (2007-08-08), «I Wish I Lived in a Land of Lipton … What makes Southern sweet tea so special?», *Slate* (The Slate Group),
11. ↑  «Large Coke(32oz), McDonald's». *Large Coke(32oz), McDonald's*. Live Strong. Արխիվացված է օրիգինալից 2011 թ․ մայիսի 7-ին. Վերցված է 2011 թ․ հոկտեմբերի 6-ին.
12. ↑  «Large Sweet Tea(32oz), McDonald's». *Large Sweet Tea(32oz), McDonald's*. Live Strong. Արխիվացված է օրիգինալից 2011 թ․ դեկտեմբերի 11-ին. Վերցված է 2011 թ․ հոկտեմբերի 6-ին.
13. ↑  «Large Orange Juice(21oz), McDonald's». *Large Orange Juice(21oz), McDonald's*. Արխիվացված է օրիգինալից 2012 թ․ հունվարի 26-ին. Վերցված է 2011 թ․ հոկտեմբերի 6-ին.
14. ↑  «History of Iced Tea, History of Sweet Tea». Whatscookingamerica.net. Վերցված է 2012 թ․ մայիսի 7-ին.
15. ↑   *HB 819 – Food service establishments; serving tea; requirements*,

Մատենագրություն
---------------

* History of Iced Tea and Sweet Tea
* *Housekeeping in Old Virginia* by Marion Cabell Tyree. 1-4101-0508-3
* A Slate article on sweet tea